
Badacsony, a folyékony szerelem
Badacsony és a borvidék nem csak finom borairól ismert, de sok helyi mondának, hiedelemnek adja alapkövét. Talán ezért is választottam pont ezt a borvidéket… Érdekes, hogy egy helyen mennyi minden rejlik.
A választásom másik oka, hogy a családunknak is van egy kisebb területe ezen a borvidéken.
Már kisgyerekkoromban is szerettem itt tölteni a szabadidőmet. Ha tudok ma is szívesen megyek ki a hegyre, legyen szó munkáról vagy pihenésről.
Dolgozatom egyik fő célja, hogy mindenki megismerje kicsit a borvidéket és ne csak a Balaton jusson eszébe, hanem a mondák világa, a sok program lehetőség, melyet a vidék kínál.
Dolgozatomban először röviden szeretném bemutatni hazánk borvidékeit, majd pedig bővebb kitekintést teszek a Badacsonyi borvidékre.
Néhány szóban bemutatnám a bor utakat, a badacsonyi borút jelentőségét.
A következő cél, hogy a pincészetekről egy változatos képet mutassak.
Primer kutatásom során igyekeztem minél többet megtudni a badacsonyi borászatról, borokról, a Varga Pincészet-ben, Bonvino-ban illetve Rongits Lászlóval készített beszélgetésből.
Valamint dolgozatom másik szálát saját kutatásom adja, mely egy kérdőíves megkérdezés volt. Ebben arra voltam kíváncsi, hogy az emberek mennyire ismerik hazánk borvidékeit, borútjait és mennyire is vagyunk borfogyasztó nemzet?
Végezetül megfogalmazom azon javaslataimat, amely e méltán híres borvidék jövőbeni sikeressége miatt szükségesek.



